**สารคดีเฉลิมพระเกียรติ มรดกศิลป์ แผ่นดินไทย**

**ตอนที่ 10 เรือพระราชพิธีสมัยรัชกาลที่ 5 และรัชกาลที่ 6**

ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงโปรดเกล้าฯ ให้สร้างเรือพระที่นั่งอเนกชาติภุชงค์ขึ้น และพระองค์โปรดการเสด็จพระราชดำเนินทางน้ำเพื่อทอดพระเนตรทุกข์สุขของราษฎร์ด้วยพระองค์เอง พร้อมด้วยข้าราชบริพารผู้ตามเสด็จพระราชดำเนิน เป็นขบวนเรือหลายลำ และเมื่อราษฎรทราบถึงการเสด็จพระราชดำเนินจะพายเรือมาเฝ้ารับเสด็จชื่นชมพระบารมีอย่างเนืองแน่นเสมอในช่วงปลายสมัยรัชกาลที่ 5 ทรงมีรับสั่งให้สร้างเรือพระที่นั่งสุพรรณหงส์ เพื่อทดแทนเรือลำเดิมที่ได้สร้างมาตั้งแต่สมัยรัชกาลที่ 1 และการจัดสร้างมาแล้วเสร็จในสมัยคราวพระราชพิธีบรมราชาภิเษกพระบาทสมเด็จพระมงกุฎเกล้าเจ้าอยู่หัว รัชกาลที่ 6

สำหรับการทางชลมารคในสมัยรัชกาลที่ 6 นั้น ได้มีการบันทึกเอกสารประวัติศาสตร์และภาพถ่ายการเสด็จพระราชดำเนินโดยขบวนพยุหยาตราทางชลมารคเลียบพระนครอย่างมีระเบียบแบบแผนเมื่อวันที่ 3 ธันวาคม พ.ศ. 2454 ประกอบด้วย ภาพเมื่อครั้งเสด็จพระราชดำเนินโดยทางลาดพระบาท ณ ท่าราชวรดิฐ ก่อนเสด็จพระราชดำเนินด้วยขบวนพยุหยาตราทางชลมารค ขณะเสด็จพระราชดำเนินลงเรือพระที่นั่งอเนกชาติภุชงค์เป็นเรือพลับพลาเพื่อเสด็จประทับเรือพระที่นั่งสุพรรณหงส์ ซึ่งเป็นเรือพระที่นั่งลำทรง เสด็จพระราชดำเนินด้วยขบวนพยุหยาตราทางชลมารคเลียบพระนคร และเมื่อเสด็จพระราชดำเนินขึ้นท่าฉนวน วัดอรุณราชวราราม